04/04/2017 | Administración LocalMunicipal
Betanzos
Bases do VII Concurso de Creación Literaria

A Xunta de Goberno Local do Concello de Betanzos, en sesión extraordinaria de data 24/03/2017, aprobou as seguintes bases do VII Concurso de creación literaria. O prazo de presentación estará aberto ata o día 08/05/2017. O Concello de Betanzos convoca o VII Concurso de creación literaria que pretende promover a escrita creativa e fomentar a creación literaria en galego.1. O tema é libre e os textos deberán presentarse en lingua galega. Os orixinais deberán estar mecanografados a dobre espazo por unha soa cara con letra Times New Roman ou Arial, tamaño 12 puntos ou similar. Establécense dúas modalidades de participación, relato curto e poesía. Na modalidade de relato curto a extensión máxima é de 5 páxinas. Na modalidade de poesía poderanse presentar ata cinco poemas.2. Establécense tres categorías para a participación. Haberá dous premiados en cada unha das categorías, un primeiro premio e un accésit. A primeira categoría está aberta ao alumnado da ESO dos centros de ensino de Betanzos. A segunda categoría está aberta ao alumnado de Bacharelato e ciclos formativos dos centros de ensino de Betanzos. A terceira categoría está aberta a calquera persoa maior de idade. Na categoría do alumnado da ESO haberá un primeiro premio de 300 euros e un accésit de 150 euros. Na categoría do alumnado de Bacharelato e ciclos formativos haberá un primeiro premio de 300 euros e un accésit de 150 euros. Na categoría aberta a calquera persoa maior de idade haberá un primeiro premio de 300 euros e un accésit de 150 euros. Sobre a contía do premio aplicaranse as retencións fiscais oportunas.3. As persoas participantes concorrerán cunha única obra orixinal, inédita e individual. Os textos presentaranse cun psedónimo e un título. Para garantir o anonimato, nos textos non poden aparecer datos persoais nin sinaturas. Os textos achegaranse nun sobre pechado no que constará por fóra o pseudónimo, o título do texto, a modalidade (relato curto ou poesía) e a categoría (ESO, Bacharelato e ciclos formativos ou aberta). Dentro, nun sobre pechado pequeno, figurarán os datos persoais da persoa (nome e apelidos, idade, enderezo postal e electrónico, teléfono, curso e centro) e no exterior deste sobre dos datos persoais figurará o pseudónimo, título do texto, modalidade (relato curto ou poesía) e categoría (ESO, Bacharelato e ciclos formativos ou aberta). 4. O prazo de entrega dos traballos está aberto ata o 8 de maio de 2017 (incluído este). Os textos poderanse entregar nas secretarías do IES Francisco Aguiar, do IES As Mariñas e do CPR Nosa Señora do Carme “Atocha”, no Servizo de Normalización do Concello de Betanzos (Oficinas Xerais, edificio Liceo) ou na Biblioteca Municipal Alfonso Castelao.5. A convocatoria deste concurso e as súas bases publicaranse no Boletín Oficial da Provincia da Coruña, así como na páxina web do Concello de Betanzos (www.betanzos.net) e no taboleiro de anuncios.6. Os criterios para a concesión dos premios serán a calidade e a orixinalidade dos relatos e os poemas, así como a innovación literaria, a creatividade na escrita, a corrección lingüística e a adecuación aos obxectivos do concurso. Valorarase a calidade estética, lingüística e da redacción, así como a orixinalidade do texto presentado.7. O xurado estará composto por un/unha presidente/a e un /unha secretario/a nomeados/as para tal efecto e mais un/unha vogal de cada un dos centros de ensino de Betanzos con alumnado participante, así como algún membro de recoñecido prestixio no ámbito cultural. O xurado está facultado para tomar a decisión que considerar oportuna ante a aparición dalgún imprevisto non recollido expresamente nestas bases. O xurado resérvase o dereito de declarar deserto algún dos premios convocados. O prazo de resolución do xurado será dun máximo de dez días a partir da data límite de entrega dos traballos. O nome dos gañadores e gañadoras publicarase na páxina web do Concello (www.betanzos.net) logo da resolución do xurado. Así mesmo, o Concello comunicaralle ás persoas premiadas a hora e lugar da entrega dos premios.8. O Concello de Betanzos resérvase o dereito de difusión e/ou publicación dos traballos gañadores. Neste sentido os/as autores/as renuncian a calquera tipo de remuneración polos dereitos de autoría.9. A participación nesta convocatoria supón a aceptación das normas recollidas nestas bases e da decisión do xurado designado. Betanzos, 28 de marzo do 2017 O alcalde José Ramón García Vázquez